ddrg/super_eurlex huggingface dataset:
Úradný vestník L 019 , 25/01/1996 S. 0056 - 0056



Rozhodnutie Komisie z 12. januára 1996, ktorým sa menia a dopĺňajú rozhodnutia 93/196/EHS a 93/197/EHS o osvedčeniach o zdravotnom stave zvierat na dovoz zvierat z čeľade koňovitých určených na porážku, registrovaných alebo určených na plemenné účely alebo na produkciu, pokiaľ ide o piroplazmózu (Text s významom pre EHP) (96/82/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 90/426/EHS z 26. júna 1990 o zdravotných požiadavkách pre zvieratá, ktorými sa riadi pohyb a dovoz zvierat z čeľade koňovitých z tretích krajín [1], naposledy zmenenú a doplnenú Aktom o pristúpení Rakúska, Fínska a Švédska, najmä na jej článok 15 a 16, keďže zdravotné požiadavky a veterinárne osvedčenia na dovoz zvierat z čeľade koňovitých určených na porážku sú stanovené v rozhodnutí Komisie 93/196/EHS [2] a na dovoz registrovaných zvierat z čeľade koňovitých a určených na plemenné účely a na produkciu sú stanovené v rozhodnutí Komisie 93/197/EHS [3], naposledy zmenených a doplnených rozhodnutím 96/81/ES [4]; keďže piroplazmóza (B equi a B. caballi) sa v súčasnosti vyskytuje v niektorých členských štátoch Európskeho spoločenstva; keďže v niektorých členských štátoch sa v súčasnosti nachádzajú zvieratá z čeľade koňovitých séropozitívne na piroplazmózu; keďže negatívne výsledky sérologických testov, vyžadované na dovoz niektorých kategórií zvierat z čeľade koňovitých z tretích krajín, už nie sú vyhovujúce; keďže liečba zvierat z čeľade koňovitých s cieľom eliminovať infekciu môže zvieratám škodiť; keďže ani krátkodobá séronegativita v sérologických testoch, ktorá nasleduje po liečbe, ešte nevylučuje infekčnosť kliešťov, ktoré sú prenášačmi ochorenia; keďže v dôsledku toho je potrebné vyššie uvedené rozhodnutie zmeniť a doplniť; keďže opatrenia prijaté v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 Zrušuje sa štvrtá zarážka odseku j) kapitoly "III. Informácie o zdravotnom stave" v prílohe II k rozhodnutiu 93/196/EHS. Článok 2 Zrušuje sa štvrtá zarážka odseku j) kapitoly "III. Informácie o zdravotnom stave" v osvedčeniach D a E prílohy II k rozhodnutiu 93/197/EHS. Článok 3 Toto rozhodnutie sa bude uplatňovať pätnástym dňom odo dňa jeho oznámenia členským štátom. Článok 4 Toto rozhodnutie je adresované členským štátom. V Bruseli 12. januára 1996 Za Komisiu Franz Fischler člen Komisie [1] Ú. v. ES L 224, 18.8.1990, s. 42. [2] Ú. v. ES L 86, 6.4.1993, s. 7. [3] Ú. v. ES L 86, 6.4.1993, s. 16. [4] Ú. v. ES L 19, 25.1.1996, s. 53. --------------------------------------------------
Úradný vestník L 292 , 15/11/1996 S. 0031 - 0031



Rozhodnutie Rady z 28. októbra 1996, o uzavretí dohody vo forme výmeny listov medzi Európskym spoločenstvom a Egyptskou arabskou republikou o prispôsobení dovozného režimu pre pomaranče, ktoré pochádzajú a dovážajú sa z Egypta do spoločenstva (96/641/ES) RADA EURÓPSKEJ ÚNIE, so zreteľom na Zmluvu o založení Európskeho spoločenstva, najmä na jej článok 113, v súvislosti s prvou vetou článku 228 odsek 2, so zreteľom na návrh Komisie, keďže v rámci uruguajského kola mnohostranných obchodných rokovaní sa zmenil dovozný režim pre pomaranče; keďže tento nový režim by mohol mať negatívny dopad na tradičný dovoz z Egypta do spoločenstva, keďže článok 22 Dohody o spolupráci medzi Európskym hospodárskym spoločenstvom a Egyptskou arabskou republikou [1] stanovuje, že v prípade úpravy existujúcich pravidiel môže spoločenstvo meniť a dopĺňať režim stanovený dohodou pre príslušné produkty; keďže spoločenstvo sa dohodlo s Egyptskou arabskou republikou, že do uzavretia novej Euro-stredomorskej dohody sa uvedený režim prispôsobí na základe dohody vo forme výmeny listov; keďže uvedená dohoda by sa teraz mala schváliť, ROZHODLA TAKTO: Článok 1 Dohoda vo forme výmeny listov medzi Európskym hospodárskym spoločenstvom a Egyptskou arabskou republikou o prispôsobení dovozného režimu pre pomaranče, ktoré pochádzajú a dovážajú sa z Egypta do spoločenstva, sa týmto schvaľuje v mene spoločenstva. Text dohody je pripojený k tomuto rozhodnutiu. Článok 2 Predseda Rady sa týmto oprávňuje určiť osobu splnomocnenú na podpísanie dohody tak, aby zaväzovala spoločenstvo [2]. Článok 3 V prípade potreby Komisia prijme v súlade s postupom stanoveným v článku 33 nariadenia (EHS) č. 1035/72 [3] podrobné pravidlá uplatňovania dohody. V Luxemburgu 28. októbra 1996 Za Komisiu predseda D. Spring [1] Ú. v. ES L 266, 27.9.1978, s. 1. [2] Generálny sekretariát Rady uverejní dátum nadobudnutia platnosti dohody v Úradnom vestníku Európskych spoločenstiev. [3] Nariadenie Rady (EHS) č. 1035/72 z 18. mája 1972 o spoločnej organizácii trhu s ovocím a zeleninou (Ú. v. ES L 118, 20.5.1972, s. 1). Nariadenie naposledy zmenené a doplnené nariadením Komisie (ES) č. 1363/95 (Ú. v. ES L 132, 16.6.1995, s. 8). --------------------------------------------------
Úradný vestník L 230 , 11/09/1996 S. 0023 - 0027



Rozhodnutie Komisie zo 4. septembra 1996 o požiadavkách týkajúcich sa zdravia zvierat a o veterinárnej certifikácii pre dovozy spermy druhov zvierat čeľade koňovité do spoločenstva (Text s významom pre EHP) (96/539/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 92/65/EHS z 13. júla 1992, ktorou sa ustanovujú podmienky týkajúce sa zdravia zvierat, ktorými sa riadi obchod a dovozy do spoločenstva zvierat, spermy, vajíčok a embryí, ktoré nepodliehajú požiadavkám týkajúcim sa zdravia zvierat uvedeným v osobitných predpisoch spoločenstva uvedených v prílohe A (I) k smernici 90/425/EHS [1], naposledy zmenenej a doplnenej rozhodnutím Komisie 95/176/ES [2] a najmä na jej články 11, ods. 2, a články 17 a 18, keďže rozhodnutím 94/63/ES [3] Komisia vypracovala predbežný zoznam tretích krajín, z ktorých členské štáty povolia dovozy spermy, vajíčok a embryí druhov oviec, kôz a zvierat čeľade koňovité, vajíčok a embryí druhov ošípaných; keďže podmienky týkajúce sa zdravia zvierat a veterinárna certifikácia sa musia stanoviť pre dovozy čerstvej, chladenej a mrazenej spermy druhov zvierat čeľade koňovité do spoločenstva v súlade s požiadavkami smernice Rady 92/65/EHS; keďže určité infekčné choroby zvierat čeľade koňovité sú prenosné spermou; keďže z tohto dôvodu sa vyžadujú osobitné testy týkajúce sa zdravia zvierat na identifikáciu takýchto chorôb, ktoré sa musia vykonávať v súlade s programami testovania, ktoré odzrkadľujú premiestňovanie darcovských žrebcov pred a počas obdobia odberu spermy; keďže opatrenia stanovené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 Členské štáty povolia dovozy čerstvej chladenej alebo zmrazenej spermy zvierat čeľade koňovité, ktoré spĺňajú požiadavky stanovené vo vzorovom certifikáte o zdravotnom stave zvierat uvedenom v prílohe a sprevádzanej riadne vyplneným certifikátom. Článok 2 Toto rozhodnutie je uplatniteľné od 1. októbra 1996. Článok 3 Toto rozhodnutie je adresované všetkým členským štátom. V Bruseli 4. septembra 1996 Za Komisiu Franz Fischler člen Komisie [1] Ú. v. ES L 268, 14.9.1992, s. 54. [2] Ú. v. ES L 117, 24.5.1995, s. 23. [3] Ú. v. ES L 28, 2.2.1994, s. 47. -------------------------------------------------- PRÍLOHA +++++ TIFF +++++ +++++ TIFF +++++ +++++ TIFF +++++ +++++ TIFF +++++ --------------------------------------------------
Úradný vestník L 019 , 25/01/1996 S. 0050 - 0052



Rozhodnutie Komisie z 12. januára 1996 ustanovujúce vzorové osvedčenia rodokmeňov pre vajíčka plemenných zvierat hovädzieho dobytka a konkrétne údaje, ktoré majú byť uvedené v týchto osvedčeniach (Text s významom pre EHP) (96/80/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 77/504/EHS z 25. júla 1977 o čistokrvných plemenných zvieratách hovädzieho dobytka [1], naposledy zmenenú a doplnenú Aktom o pristúpení Rakúska, Fínska a Švédska, a najmä na jej článok 5 a piatu zarážku jej článku 6 ods. 1, keďže v piatom odseku článku 6 ods. 1 uvedenej smernice Komisia v súlade s postupom stanoveným v článku 8 tejto smernice určí konkrétne údaje, ktoré treba uviesť do osvedčenia rodokmeňa, ktoré môže sprevádzať vajíčka plemenných zvierat hovädzieho dobytka, keď sa dostanú na trh vo vnútri spoločenstva; keďže tieto osvedčenia samotné sa môžu prestať používať za predpokladu, že konkrétne údaje, uvedené v tomto rozhodnutí, sa už nachádzajú v príručnej dokumentácii, vzťahujúcej sa na vajíčka plemenných zvierat hovädzieho dobytka, ktoré sa dostávajú na trh vo vnútri spoločenstva; keďže vzorka a konkrétne údaje, ktoré sa majú uviesť v osvedčení rodokmeňa čistokrvných plemenných zvierat hovädzieho dobytka, sú už stanovené v rozhodnutí Komisie 86/404/EHS [2] a vzorky a údaje pre semeno a embryá sú už stanovené v rozhodnutí Komisie 88/124/EHS [3]; keďže informácie o plemenných zvieratách hovädzieho dobytka treba zahrnúť do osvedčenia (certifikátu) o vajíčkach; keďže opatrenia stanovené v tomto rozhodnutí sú v súlade so stanoviskom Stáleho výboru pre zootechniku, PRIJALA TOTO ROZHODNUTIE: Článok 1 Nasledovné konkrétne údaje sa musia spomenúť v osvedčení pre obchod s vajíčkami plemenných zvierat hovädzieho dobytka vo vnútri spoločenstva: - aktuálne údaje, ako sú uvedené v článku 1 rozhodnutia 86/404/EHS, týkajúce sa darkyne a tiež jej krvnej skupiny, - informácie umožňujúce identifikáciu vajíčka, dátum jeho odobratia a názvy a adresy strediska zberu vajíčok a príjemcu (adresáta). Ak je v jednej pipete viac ako jedno vajíčko, musí to byť jasne uvedené a okrem toho musia byť všetky vajíčka od tej istej plemennice. Článok 2 Konkrétne údaje stanovené v článku 1 môžu byť vyjadrené: 1. vo forme osvedčenia, vyhovujúceho vzorke v prílohe; 2. v dokumentácii, sprevádzajúcej vajíčko hovädzieho dobytka. V tomto prípade musia príslušné orgány potvrdiť, že konkrétne údaje, stanovené v článku 1, sú uvedené v tých dokumentoch prostredníctvom nasledovnej formulácie: "Dolupodpísaný potvrdzuje, že tieto dokumenty obsahujú konkrétne údaje uvedené v článku 1 rozhodnutia Komisie 96/80/ES.". Článok 3 Toto rozhodnutie je adresované členským štátom. V Bruseli 12. januára 1996 Za Komisiu Franz Fischler člen Komisie [1] Ú. v. ES L 206, 12.8.1977, s. 8. [2] Ú. v. ES L 233, 20.8.1986, s. 19. [3] Ú. v. ES L 62, 8.3.1988, s. 32. -------------------------------------------------- PRÍLOHA +++++ TIFF +++++ +++++ TIFF +++++ --------------------------------------------------
Official Journal L 113 , 07/05/1996 P. 0025 - 0025



ROZHODNUTIE KOMISIE z 18. apríla 1996, ktoré mení a dopĺňa rozhodnutie 92/486/EHS týkajúce sa formy spolupráce medzi hostiteľským strediskom Animo a členskými štátmi (Text s významom pre EHP) (96/296/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 90/425/EHS z 26. júna 1990 týkajúcu sa veterinárnych a zootechnických kontrol uplatniteľných v obchode vo vnútri Spoločenstva pri určitých živých zvieratách a výrobkoch s cieľom doplnenia vnútorného trhu 1, naposledy zmenenú a doplnenú smernicou 92/118/EHS 2, najmä na jej článok 20 ods. 3, keďže na umožnenie podrobnej štúdie rôznych možností štrukturálneho rozvoja siete Animo by sa mal terajší systém o rok predĺžiť, s možnosťou ďalšieho predĺženia o jeden rok; keďže na ten účel sa musí zmeniť a doplniť rozhodnutie Komisie 92/486/EHS z 25. septembra 1992 o založení formy spolupráce medzi hostiteľským strediskom Animo a členskými štátmi3, naposledy zmenené a doplnené Aktom o pristúpení Rakúska, Fínska a Švédska; keďže ceny uplatniteľné od 1. apríla 1996 musia zohľadniť množstvo pripojených jednotiek; keďže množstvo pripojených jednotiek do siete 1. apríla 1996 by sa malo použiť ako základ; keďže v tomto ohľade je potrebné odvolať sa na rozhodnutie Komisie 96/295/ES4, ktoré schvaľuje a upravuje zoznam jednotiek Animo; keďže opatrenia ustanovené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO NARIADENIE: Článok 1 Do rozhodnutia 92/486/EHS sa vloží tento článok: "Článok 2a 1. Koordinačné orgány ustanovené v článku 1 zabezpečia, aby zmluvy uvedené v tomto článku: - boli predĺžené o jeden rok, - umožňovali ďalšie predĺženie o jeden rok. 2. V súvislosti s odsekom 1 sa uplatnia tieto ceny: 386 ECU za jednotku (ústredná jednotka, miestna jednotka, stanovište hraničnej kontroly) uvedenú v zozname v rozhodnutí 96/295/ES*. ----------------- * Ú. v. ES L 113, 7.5.1996, s. 1." Článok 2 Toto rozhodnutie nadobúda účinnosť 1. apríla 1996. Článok 3 Toto rozhodnutie je adresované členským štátom. V Bruseli 18. apríla 1996 Za Komisiu Franz FISCHLER člen Komisie 1 Ú. v. ES L 224, 18.8.1990, s. 29. 2 Ú. v. ES L 62, 15.3.1993, s. 49. 3 Ú. v. ES L 291, 7.10.1992, s. 20. 4 Ú. v. ES L113, 7.5.1996, s. 1.
Úradný vestník L 024 , 31/01/1996 S. 0031 - 0031



Rozhodnutie Komisie z 29. januára 1996, ktorým sa mení rozhodnutie 94/360/ES o zníženej frekvencii fyzických kontrol zásielok niektorých produktov, ktoré sa majú dovážať z tretích krajín (Text s významom pre EHP) (96/104/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 90/675/EHS z 10. decembra 1990, ktorou sa stanovujú zásady organizácie veterinárnych kontrol produktov vstupujúcich do spoločenstva z tretích krajín [1], naposledy zmenenú a doplnenú smernicou 95/52/ES [2], najmä na jej článok 8 ods. 3, keďže v rozhodnutí 94/360/ES [3], naposledy zmenenom a doplnenom 95/270/ES [4], Komisia prijala opatrenia na zníženie frekvencie fyzických kontrol zásielok produktov, ktoré sa majú dovážať z tretích krajín; keďže tieto frekvencie sa majú uplatňovať od 1. februára 1996 po preskúmaní frekvencií na základe výsledkov všetkých kontrol dovážaných zásielok produktov; keďže je nevyhnutný ďalší pokrok v zosúladení dovozných podmienok pre dovážané produkty; keďže sú potrebné ďalšie skúsenosti členských štátov z kontrol zásielok na preskúmanie frekvencií uvedených v článku 3 ods. 3; keďže je preto potrebné odsunúť termín uplatňovania frekvencií na 1. január 1997; keďže opatrenia ustanovené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 Rozhodnutie Komisie 94/360/ES sa mení a dopĺňa takto: - v článku 3 ods. 1 sa dátum "1. decembra 1995" nahrádza dátumom "1. januára 1996", - v článku 3 ods. 1 sa dátum "1. februára 1995" nahrádza dátumom "15. mája 1996", - v článku 7 sa dátum "1. februára 1996" nahrádza dátumom "1. januára 1997", Článok 2 Toto rozhodnutie je adresované členským štátom. V Bruseli 29. januára 1996 Za Komisiu Franz Fischler člen Komisie [1] Ú. v. ES L 373, 31.12.1990, s. 1. [2] Ú. v. ES L 265, 8.10.1995, s. 16. [3] Ú. v. ES L 158, 25.6.1994, s. 41. [4] Ú. v. ES L 165, 15.7.1995, s. 24. --------------------------------------------------
Úradný vestník L 063 , 13/03/1996 S. 0010 - 0011



Rozhodnutie Rady zo 4. marca 1996 o pohotovostných a núdzových postupoch pri vzájomnom zdieľaní bremena týkajúcich sa prijatia a pobytu osôb bez domova na základe dočasného pobytu (96/198/SVZ) RADA EURÓPSKEJ ÚNIE, so zreteľom na Zmluvu o Európskej únii, najmä na jej článok K.3 ods. 2 písm. a), so zreteľom na rezolúciu Rady z 25. septembra 1995 o zdieľaní bremena vzhľadom k prijímaniu a pobytu osôb bez domova na základe dočasného pobytu [1], keďže uvedená rezolúcia musí byť doplnená, ak majú byť zásady v nej uvedené efektívne použité v krízových situáciách vyžadujúcich pružné jednanie; keďže je nevyhnutné na tieto účely zaviesť pohotovostný a núdzový postup, ROZHODLA TAKTO: 1. Zahájenie postupu Z iniciatívy predsedníctva, členského štátu alebo Komisie môže byť urýchlene zvolané zasadnutie Koordinačného výboru, spomínaného v článku K.4, kde členov informujú osoby zodpovedné v členských štátoch za otázky azylu a prisťahovalectva, a ten následne rozhodne, či existuje situácia, ktorá vyžaduje spoločnú akciu Európskej únie namierenú na prijímanie a pobyt osôb bez domova na základe dočasného pobytu. Ak sa uvažuje o tomto type akcie, musia byť splnené podmienky stanovené v odseku 1 a 2 rezolúcie Rady z 25. septembra 1995. Predsedníctvo pripravuje pravidelne a v každom prípade pred zasadaním správu o situácii, a to v spolupráci s Komisiou a súčasne so zreteľom na stanovisko Vysokého komisára OSN pre utečencov a za pomoci generálneho sekretariátu Rady. Táto správa sa predkladá členským štátom. 2. Program zasadania Program zasadania sa môže týkať najmä: - preštudovania situácie a zhodnotenia počtu osôb, ktorých sa to týka, - informácií o účelných opatreniach naliehavého zásahu zo strany Európskej únie, - preštudovaniu ďalších možností, vrátane akýchkoľvek miestnych akcií, - vypracovaniu časového plánu a plánu postupu s predpokladanými požiadavkami na prijatie, - údajov každého členského štátu stanovujúcich, koľko osôb a kedy bude prijatých, a to v súlade s odsekom 4 rezolúcie Rady z 25. septembra 1995, - koordinácie s akciami Komisie v oblasti humanitárnej pomoci, - výmeny informácií s vysokým komisárom OSN pre utečencov a koordinácie plánu prijímania, - koordinácie s tretími krajinami. 3. Rozhodnutie o zdieľaní bremena Na základe výsledku zasadania uvedeného Koordinačného výboru sa pripraví návrh, ktorý bude predložený na schválenie Rade. Ak je to nevyhnutné, môžu byť použité ustanovenia stanovené v jednacom poriadku Rady pre naliehavé prípady, a to v súlade s odsekom 3 rezolúcie Rady z 25. septembra 1995 a v prípade, že do mesiaca nebola dosiahnutá dohoda v rámci Koordinačného výboru. 4. Monitorovanie situácie O podrobnostiach príprav prijímania osôb bez domova rozhodujú jednotlivé členské štáty. V dobe trvania krízovej situácie môže uvedený Koordinačný výbor zasadať častejšie, a to v intervaloch, ktoré si sám určí v súlade s odsekom 2 tohto rozhodnutia. V Bruseli 4. marca 1996 Za Radu predseda P. Baratta [1] Ú. v. ES C 262, 7.10.1995, s. 1. --------------------------------------------------
Úradný vestník L 175 , 13/07/1996 S. 0034 - 0034



Rozhodnutie Komisie z 10. júla 1996 týkajúce sa odchýlky z ustanovení prílohy III smernice Rady 91/439/EHS (Text s významom pre EHP) (96/427/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 91/439/EHS z 29. júla 1991 o vodičských preukazoch [1], najmä na jej článok 7, keďže článok 7 stanovuje, že členské štáty môžu so súhlasom Komisie odlišne uplatňovať ustanovenia prílohy III týkajúce sa minimálnych noriem fyzickej a duševnej spôsobilosti pre riadenie motorových vozidiel; keďže takéto odchýlky musia byť zlučiteľné s vývojom medicíny a s princípmi stanovenými v prílohe III; keďže príloha III, bod 6.3 špecifikuje, že žiadatelia o vodičský preukaz alebo o jeho obnovu musia mať vizuálnu akuitu, ak je to nevyhnutné, s korekčnými šošovkami, najmenej 0,8 v lepšom oku a najmenej 0,5 v horšom oku; keďže, ak je nutné používať korekčné šošovky, aby sa dosiahla hodnota 0,8 a 0,5, nekorigovaná akuita v každom oku musí dosiahnuť aspoň 0,05, alebo okrem toho musí byť dosiahnutá minimálna akuita (0,8 a 0,5), buď korekciou okuliarmi so silou nepresahujúcou plus alebo mínus štyri dioptrie, alebo s pomocou kontaktných šošoviek (nekorigované videnie = 0,05) a korekciu musí osoba dobre znášať; keďže bod 6.3 okrem toho špecifikuje, že vodičský preukaz nebude vydaný alebo obnovený, ak žiadateľ alebo vodič nemá normálne binokulárne zorné pole alebo trpí na diplopiu; keďže v súlade s bodom 6.3 prílohy III maximálna povolená sila okuliarov vodičov skupiny 2 musí byť plus alebo mínus 4 dioptrie najmä preto, že keď sa musia používať silnejšie okuliare, skresľuje sa zorné pole; keďže však použitie moderných techník a materiálov umožnilo teraz vyrábať okuliare s plus alebo mínus 8 dioptriami, bez toho aby dochádzalo k takému skresľovaniu; keďže z toho dôvodu na žiadosť niekoľkých členských štátov Komisia usudzuje, že vývoj medicíny oprávňuje odchýliť sa od ustanovení bodu 6.3 prílohy III smernice, pokiaľ ide o počet dioptrií okuliarov pre vodičov skupiny 2, PRIJALA TOTO ROZHODNUTIE Článok 1 Členské štáty môžu povoliť hodnotu plus alebo mínus 8 dioptrií namiesto plus alebo mínus 4 dioptrie, keď sa dosiahne minimálna akuita 0,8 a 0,5 korekciou okuliarmi. Článok 2 Toto rozhodnutie je adresované členským štátom. Článok 3 Toto rozhodnutie nadobúda účinnosť tretí deň po jeho uverejnení v Úradnom vestníku Európskych spoločenstiev. V Bruseli 10. júla 1996 Za Komisiu Neil Kinnock člen Komisie [1] Ú. v. ES L 237, 24.8.1991, s. 1. --------------------------------------------------
Úradný vestník L 173 , 11/07/1996 S. 0001 - 0053



Rozhodnutie Rady z 28. mája 1996 o uzavretí správnych dojednaní o obchode s textilnými výrobkami medzi Európskym spoločenstvom a určitými členmi Svetovej obchodnej organizácie (96/415/ES) RADA EURÓPSKEJ ÚNIE, so zreteľom na Zmluvu o založení Európskeho spoločenstva a najmä na jej článok 113 v súvislosti s prvou vetou článku 228 ods. 2, so zreteľom na návrh Komisie, keďže Komisia rokovala o správnych dojednaniach o obchode s textilnými výrobkami vo forme schválenej zápisnice alebo výmeny nót s určitými členmi Svetovej obchodnej organizácie, ktoré, ako "správne dojednania" v zmysle článku 2 ods. 17 dohody WTO, reprodukujú príslušné ustanovenia predchádzajúcich dvojstranných dohôd vzťahujúcich sa na obchod s textilnými výrobkami podľa dojednania o textile (MFA); keďže by sa tieto správne dojednania o obchode s textilnými výrobkami mali schváliť, ROZHODLA TAKTO: Článok 1 Správne dojednania o obchode s textilnými výrobkami medzi Európskym spoločenstvom a tretími krajinami uvedenými v prílohe k tomuto rozhodnutiu sa schvaľujú v mene spoločenstva. Texty správnych dojednaní o obchode s textilnými výrobkami sú pripojené k tomuto rozhodnutiu. Článok 2 Predseda Rady sa týmto oprávňuje určiť osobu(-y) splnomocnenú(-é) na podpísanie správnych dojednaní uvedených v článku 1 tak, aby zaväzovali spoločenstvo. V Bruseli 28. mája 1996 Za Radu Predseda R. Serri -------------------------------------------------- PRÍLOHA Zoznam krajín Argentína Bangladéš Hongkong India Indonézia Macao Malajzia Pakistan Peru Filipíny Singapur Južná Kórea Srí Lanka Thajsko --------------------------------------------------
Úradný vestník L 145 , 19/06/1996 S. 0016 - 0016



Rozhodnutie Rady z 11. júna 1996 o vykonávaní článku 8 Dohody vo forme výmeny listov medzi Európskym hospodárskym spoločenstvom a Andorrským kniežatstvom (96/366/ES) RADA EURÓPSKEJ ÚNIE, so zreteľom na Zmluvu o založení Európskeho spoločenstva, najmä na jej článok 113, so zreteľom na návrh Komisie, keďže článok 8 ods. 1 písm. a) Dohody vo forme výmeny listov medzi Európskym hospodárskym spoločenstvom a Andorrským kniežatstvom [1], podpísanej v Luxemburgu 28. júna 1990 stanovuje, že ak sa počas obdobia piatich rokov a viac nedosiahne dohoda v súlade s písmenom b), Andorrské kniežatstvo splnomocní spoločenstvo, aby konajúc v mene a v záujme Andorrského kniežatstva uvoľnilo tovar zaslaný z tretích krajín do Andorrského kniežatstva do voľného obehu; keďže článok 8 ods. 1 písm. b) stanovuje, že Andorrské kniežatstvo môže na konci tohto obdobia a podľa článku 20 dohody vykonávať právo uvoľnenia do voľného obehu po dohode medzi zmluvnými stranami; keďže vo vyhlásení z 30. októbra 1995 Rada v zásade súhlasila so žiadosťou Andorrského kniežatstva vykonávať toto právo; keďže Rada by mala stanoviť oficiálnu pozíciu spoločenstva ako zmluvnej strany; keďže by sa malo stanoviť obdobie na prípravu vykonávania uvedeného práva, ROZHODLA TAKTO: Jediný článok Od 1. júla 1996 prestane Európske spoločenstvo, konajúc v mene a v záujme Andorrského kniežatstva, zabezpečovať uvoľňovanie tovaru zaslaného z tretích krajín do Andorrského kniežatstva do voľného obehu. V Luxemburgu 11. júna 1996 Za Radu Predseda W. Veltroni [1] Ú. v. ES L 374, 31.12.1990, s. 16. --------------------------------------------------